CELEX: 32009L0078
Language: sl
Date: 2009-07-13 00:00:00
Title: Direktiva 2009/78/ES Evropskega parlamenta in Sveta z dne 13. julija 2009 o stojalih za dvokolesna motorna vozila (Besedilo velja za EGP)

3.9.2009   
            
            
               SL
            
            
               Uradni list Evropske unije
            
            
               L 231/8
            
         
      DIREKTIVA 2009/78/ES EVROPSKEGA PARLAMENTA IN SVETA
   
   z dne 13. julija 2009
   o stojalih za dvokolesna motorna vozila
   (kodificirana različica)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 95 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   ob upoštevanju postopka, določenega v členu 251 Pogodbe (2),
   ob upoštevanju naslednjega:
   
               (1)
            
            
               Direktiva Sveta 93/31/EGS z dne 14. junija 1993 o stojalih za dvokolesna motorna vozila (3) je bila bistveno spremenjena (4). Zaradi jasnosti in razumljivosti bi bilo treba navedeno direktivo kodificirati.
            
         
               (2)
            
            
               Direktiva 93/31/EGS je ena od posamičnih direktiv o postopku ES-homologacije iz Direktive Sveta 92/61/EGS z dne 30. junija 1992 o homologaciji dvo- in trikolesnih motornih vozil, kakor je bila nadomeščena z Direktivo 2002/24/ES Evropskega parlamenta in Sveta z dne 18. marca 2002 o homologaciji dvo- in trikolesnih motornih vozil (5), in določa tehnične predpise za oblikovanje in konstrukcijo dvokolesnih motornih vozil v zvezi s stojali. Ti tehnični predpisi se nanašajo na približevanje zakonodaje držav članic, da se omogoči uporaba postopka ES-homologacije iz Direktive 2002/24/ES za vse tipe vozil. Zato se določbe Direktive 2002/24/ES v zvezi s sistemi, sestavnimi deli in samostojnimi tehničnimi enotami vozil uporabljajo za to direktivo.
            
         
               (3)
            
            
               Ker cilja te direktive, in sicer postopka za podelitev ES-homologacije sestavnega dela za stojala na tipu dvokolesnega motornega vozila, države članice ne morejo zadovoljivo doseči in ker ta cilj zaradi obsega in učinkov predlaganega ukrepa lažje doseže Skupnost, Skupnost lahko sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena ta direktiva ne prekoračuje okvirov, ki so potrebni za doseganje navedenega cilja.
            
         
               (4)
            
            
               Ta direktiva ne bi smela posegati v obveznosti držav članic glede rokov za prenos v nacionalno pravo in začetka uporabe direktiv, določenih v Prilogi II, del B –
            
         SPREJELA NASLEDNJO DIREKTIVO:
   Člen 1
   Ta direktiva se uporablja za stojala za vse tipe dvokolesnih motornih vozil, kakor so opredeljeni v členu 1 Direktive 2002/24/ES.
   Člen 2
   Postopek za podelitev ES-homologacije sestavnega dela za stojalo za tip dvokolesnega motornega vozila in pogoji za prosti pretok takšnih vozil so določeni v poglavjih II in III Direktive 2002/24/ES.
   Člen 3
   Spremembe, potrebne za prilagoditev zahtev iz Priloge I tehničnemu napredku, se sprejmejo v skladu s postopkom iz člena 18(2) Direktive 2002/24/ES.
   Člen 4
   1.   Države članice ne smejo zaradi razlogov v zvezi s stojali:
   
               —
            
            
               zavrniti podelitve ES-homologacije za tip dvokolesnega motornega vozila ali
            
         
               —
            
            
               prepovedati registracije, prodaje ali začetka uporabe dvokolesnih motornih vozil,
            
         če stojala teh vozil ustrezajo zahtevam te direktive.
   2.   Države članice zavrnejo podelitev ES-homologacije za vsak nov tip dvokolesnega motornega vozila zaradi razlogov v zvezi s stojali, če niso izpolnjene zahteve te direktive.
   3.   Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 5
   Direktiva 93/31/EGS, kakor je bila spremenjena z Direktivo, navedeno v Prilogi II, del A, je razveljavljena, brez poseganja v obveznosti držav članic glede rokov za prenos v nacionalno pravo in začetka uporabe direktiv, določenih v Prilogi II, del B.
   Sklici na razveljavljeno direktivo se štejejo kot sklici na to direktivo in se berejo v skladu s korelacijsko tabelo v Prilogi III.
   Člen 6
   Ta direktiva začne veljati dvajseti dan po objavi v Uradnem listu Evropske unije.
   Uporablja se od 1. januarja 2010.
   Člen 7
   Ta direktiva je naslovljena na države članice.
   
      V Bruslju, 13. julija 2009
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         E. ERLANDSSON
         
      
   
   
      (1)  UL C 234, 30.9.2003, str. 20.
   
      (2)  Mnenje Evropskega parlamenta z dne 25. septembra 2007 (UL C 219 E, 28.8.2008, str. 66) in Sklep Sveta z dne 7. julija 2009.
   
      (3)  UL L 188, 29.7.1993, str. 19.
   
      (4)  Glej Prilogo II, del A.
   
      (5)  UL L 124, 9.5.2002, str. 1.
   
      PRILOGA I
      1.   OPREDELITEV POJMOV
      Za namene te direktive:
      
                  1.1
               
               
                  „stojalo“ pomeni napravo, trdno pritrjeno na vozilo, s katero se vozilo vzdržuje v navpični (ali skoraj navpični) parkirni legi, ko ni voznika;
               
            
                  1.2
               
               
                  „bočno stojalo“ pomeni stojalo, ki raztegnjeno ali odprto podpira vozilo samo na eni strani, pri čemer sta obe kolesi v stiku s stično površino;
               
            
                  1.3
               
               
                  „srednje stojalo“ pomeni stojalo, ki v odprti legi podpira vozilo tako, da zagotavlja eno ali več stičnih površin med vozilom in podlago na obeh straneh vzdolžne srednje ravnine vozila;
               
            
                  1.4
               
               
                  „prečni nagib (tt)“ pomeni nagib dejanske podlage v odstotkih, pri čemer je presečišče vzdolžne srednje ravnine vozila s podlago pravokotno na linijo največjega nagiba (slika 1);
               
            
                  1.5
               
               
                  „vzdolžni nagib (lt)“ pomeni nagib dejanske podlage v odstotkih, pri čemer je vzdolžna srednja ravnina vozila vzporedna z linijo največjega nagiba (slika 2);
               
            
                  1.6
               
               
                  „vzdolžna srednja ravnina vozila“ pomeni vzdolžno simetralno ravnino zadnjega kolesa vozila.
               
            2.   SPLOŠNE ZAHTEVE
      
                  2.1
               
               
                  Vsa dvokolesna vozila morajo biti opremljena z vsaj enim stojalom, ki zagotavlja njihovo stabilnost v mirujočem stanju (npr. ko so parkirana), ne da bi jih pri tem držala neka oseba ali zunanji pripomočki. Vozila z dvojnimi kolesi ne potrebujejo stojal, a morajo parkirana ustrezati zahtevam iz točke 6.2.2 (uporaba parkirne zavore).
               
            
                  2.2
               
               
                  Vozilo je lahko opremljeno z bočnim ali srednjim stojalom ali z obema.
               
            
                  2.3
               
               
                  Če je stojalo pritrjeno na spodnjem delu ali na spodnji strani vozila, se mora(-jo) pri zapiranju oziroma pri namestitvi stojala v lego pri vožnji zunanji rob(-ovi) stojala obračati proti zadnjemu delu vozila.
               
            3.   POSEBNE ZAHTEVE
      3.1   Bočna stojala
      
      3.1.1   Bočna stojala:
      
                  3.1.1.1
               
               
                  morajo podpirati vozilo tako, da je zagotovljena bočna stabilnost na vodoravni in na poševni podlagi, da nagibanje vozila ne bi bilo prelahko (in bi se pri tem obračalo okoli podporne točke bočnega stojala) ali da se ne bi prehitro postavljalo v navpično lego in še naprej (ter se pri tem prevrnilo na nasprotno stran glede na bočno stojalo);
               
            
                  3.1.1.2
               
               
                  morajo podpirati vozilo tako, da je zagotovljena njegova stabilnost, če je parkirano na nagnjeni podlagi skladno s točko 6.2.2;
               
            
                  3.1.1.3
               
               
                  se morajo samodejno vrniti v zaprto lego oziroma v lego za vožnjo:
                  
                              3.1.1.3.1
                           
                           
                              ko se vozilo vrne v normalno (navpično) lego za vožnjo
                              ali
                           
                        
                              3.1.1.3.2
                           
                           
                              ko voznik namenoma pomakne vozilo naprej po prvem stiku bočnega stojala s podlago;
                           
                        
            
                  3.1.1.4
               
               
                  morajo biti ne glede na zahteve iz točke 3.1.1.3 projektirana in izdelana tako, da se ne zaprejo avtomatično zaradi nenamerne spremembe kota naklona (npr. če tretja oseba nalahko porine vozilo ali če ga zadene sunek vetra zaradi mimovozečega vozila):
                  
                              3.1.1.4.1
                           
                           
                              ko je bočno stojalo v izvlečeni oziroma parkirni legi;
                           
                        
                              3.1.1.4.2
                           
                           
                              če se vozilo nagne, da bi bil zunanji del bočnega stojala v stiku s podlago;
                              in
                           
                        
                              3.1.1.4.3
                           
                           
                              če je vozilo parkirano brez nadzora.
                           
                        
            3.1.2   Zahteve iz točke 3.1.1.3 se ne uporabljajo za vozila, ki so konstruirana tako, da ni mogoče zagnati motorja, dokler je bočno stojalo v odprti legi.
      3.2   Srednja stojala
      
      3.2.1   Srednja stojala:
      
                  3.2.1.1
               
               
                  morajo podpirati vozilo tako, da je njegova stabilnost zagotovljena ne glede na to, ali je vozilo v stiku s podlago z enim kolesom, z obema kolesoma ali pa z nobenim:
                  
                              3.2.1.1.1
                           
                           
                              na vodoravni stični površini (podlagi);
                           
                        
                              3.2.1.1.2
                           
                           
                              v nagnjeni legi;
                           
                        
                              3.2.1.1.3
                           
                           
                              na nagnjeni podlagi skladno s točko 6.2.2;
                           
                        
            
                  3.2.1.2
               
               
                  se morajo avtomatično zapreti nazaj oziroma namestiti v lego za vožnjo:
                  
                              3.2.1.2.1
                           
                           
                              ko se vozilo premakne toliko naprej, da se srednje stojalo dvigne s podlage.
                           
                        
            3.2.2   Zahteve iz točke 3.2.1.2 se ne uporabljajo, če je vozilo konstruirano tako, da se ne more premikati z močjo svojega motorja, dokler je srednje stojalo odprto.
      4.   DRUGE ZAHTEVE
      
                  4.1
               
               
                  Poleg stojal je v vozilo lahko vgrajena opozorilna svetilka, ki jo voznik jasno vidi med vožnjo, ko sedi, in ki se pri vžigu motorja prižge in sveti, dokler stojalo ne pride v zaprto lego oziroma v lego za vožnjo.
               
            
                  4.2
               
               
                  Vsako stojalo mora biti opremljeno s sistemom za blokiranje, ki ga drži v zaprti legi oziroma v legi za vožnjo. Ta sistem lahko sestavljajo naslednji elementi:
                  
                              —
                           
                           
                              dve samostojni napravi, npr. dve ločeni vzmeti ali pa ena vzmet in ena blokirna naprava, npr. vpenjalo,
                              ali
                           
                        
                              —
                           
                           
                              ena sama naprava, ki mora neoporečno delovati vsaj
                              
                                          —
                                       
                                       
                                          10 000 ciklov pri normalni uporabi pri vozilih z dvema stojaloma
                                          ali
                                       
                                    
                                          —
                                       
                                       
                                          15 000 ciklov pri normalni uporabi pri vozilih z enim samim stojalom.
                                       
                                    
                        
            5.   PRESKUSI STABILNOSTI
      5.1   Da se ugotovi, ali je stojalo sposobno zagotavljati stabilnost vozila skladno s točkama 3 in 4, se opravijo naslednji preskusi:
      5.2   Stanje vozila
      
      
                  5.2.1
               
               
                  Masa vozila pri preskusu mora ustrezati masi vozila v stanju, pripravljenem za vožnjo.
               
            
                  5.2.2
               
               
                  Tlak v pnevmatikah mora ustrezati vrednosti, kakršno je določil proizvajalec za to stanje.
               
            
                  5.2.3
               
               
                  Menjalnik mora biti v prostem teku ali, v primeru, da gre za avtomatski menjalnik, v „parkirni“ legi, če ta obstaja.
               
            
                  5.2.4
               
               
                  Če je vozilo opremljeno s parkirno zavoro, jo je treba uporabiti.
               
            
                  5.2.5
               
               
                  Krmilje mora biti blokirano. Če se krmilje lahko blokira, ko je krmilo obrnjeno bodisi na levo ali na desno, se preskusi opravijo v obeh namestitvah.
               
            5.3   Preiskuševalna površina
      
      
                  5.3.1
               
               
                  Preskusi, opisani v točki 6.1, se opravijo na ravni, vodoravni podlagi s trdno, suho in čisto površino, brez zrnc peska.
               
            5.4   Preskuševalna oprema
      
      
                  5.4.1
               
               
                  Pri preskusih, določenih v točki 6.2, se uporabi parkirna plošča.
               
            
                  5.4.2
               
               
                  Parkirna plošča mora imeti trdno, ravno, pravokotno površino, ki lahko drži vozilo brez opaznega upogibanja.
               
            
                  5.4.3
               
               
                  Površina parkirne plošče mora biti dovolj oprijemljiva, da vozilo med preskusi nagibanja ne more drseti po površini podlage.
               
            
                  5.4.4
               
               
                  Parkirna plošča mora biti konstruirana tako, da se lahko nastavi vsaj na prečni nagib (tt) in vzdolžni nagib (lt), kakor sta predpisana v točki 6.2.2.
               
            6.   PRESKUSNI POSTOPEK
      6.1   Stabilnost na vodoravni podlagi
         (preskus za točko 3.1.1.4)
      
      
                  6.1.1
               
               
                  Ko je vozilo na preskuševalni površini, se bočno stojalo postavi v odprto oziroma parkirno lego in vozilo se nasloni nanj.
               
            
                  6.1.2
               
               
                  Nato se vozilo premakne tako, da se kot med vzdolžno srednjo ravnino vozila in površino podlage poveča za tri stopinje (vozilo se premakne proti navpičnici).
               
            
                  6.1.3
               
               
                  Zaradi tega premika se bočno stojalo ne sme avtomatično vrniti v zaprto lego oziroma v lego pri vožnji.
               
            6.2   Stabilnost na nagnjeni površini
         (preskusi v zvezi s točkami 3.1.1.1, 3.1.1.2, 3.2.1.1.2 in 3.2.1.1.3)
      
      
                  6.2.1
               
               
                  Vozilo se postavi na parkirno ploščo z bočnim stojalom in, pri ločenem preskusu, s srednjim stojalom v odprto ali parkirno lego in vozilo se nasloni na stojalo.
               
            
                  6.2.2
               
               
                  Parkirna ploščad se nagne tako, da se dosežejo vrednosti za najmanjši prečni nagib (tt), nato pa, ločeno, za najmanjši vzdolžni nagib (lt), skladno z naslednjo tabelo:
                  
                              Nagib
                           
                           
                              Bočno stojalo
                           
                           
                              Srednje stojalo
                           
                        
                              Moped
                           
                           
                              Motorno kolo
                           
                           
                              Moped
                           
                           
                              Motorno kolo
                           
                        
                              tt (levo in desno)
                           
                           
                              5 %
                           
                           
                              6 %
                           
                           
                              6 %
                           
                           
                              8 %
                           
                        
                              lt navzdol
                           
                           
                              5 %
                           
                           
                              6 %
                           
                           
                              6 %
                           
                           
                              8 %
                           
                        
                              lt navzgor
                           
                           
                              6 %
                           
                           
                              8 %
                           
                           
                              12 %
                           
                           
                              14 %
                           
                        Glej slike 1a, 1b in 2.
               
            
                  6.2.3
               
               
                  Če se vozilo na nagnjeni parkirni plošči naslanja samo na srednje stojalo in na eno kolo ter lahko ostane v tem položaju tako, da sta srednje stojalo in prednje ali zadnje kolo v stiku s parkirno ploščo, je treba ob izpolnitvi vseh drugih zahtev, določenih v tem odstavku, opraviti zgoraj opisane preskuse samo, ko se vozilo naslanja na srednje stojalo in zadnje kolo.
               
            
                  6.2.4
               
               
                  Vozilo mora ostati stabilno, ko je parkirna plošča nagnjena za vsakega od predpisanih odstotkov in so izpolnjeni zgornji pogoji.
               
            
                  6.2.5
               
               
                  Parkirna plošča se lahko nagne za določene odstotke, preden se vozilo postavi nanjo.
               
            
         Slika 1a
      
      
         Prečni nagib
      
      
         
      
         Slika 1b
      
      
         Prečni nagib
      
      
         
      
         Slika 2
      
      
         Vzdolžni nagib navzgor
      
      
         
      
         Vzdolžni nagib navzdol
      
      
         
      
         Dodatek 1
         
            Opisni list glede stojal za tip dvokolesnega motornega vozila
         
         (Priložiti k vlogi za podelitev ES-homologacije sestavnega dela, če se ta predlaga ločeno od vloge za podelitev ES-homologacije vozila)
         Zaporedna št. (ki jo določi vložnik): …
         Vloga za podelitev ES-homologacije sestavnega dela glede na stojala za tip dvokolesnih motornih vozil mora vključevati podatke, ki so določeni v naslednjih točkah Priloge II k Direktivi 2002/24/ES:
         
                     —
                  
                  
                     del 1, oddelek A, točke:
                     
                                 —
                              
                              
                                 0.1,
                              
                           
                                 —
                              
                              
                                 0.2,
                              
                           
                                 —
                              
                              
                                 0.4 do 0.6,
                              
                           
                                 —
                              
                              
                                 2.1,
                              
                           
                                 —
                              
                              
                                 2.1.1,
                              
                           
               
                     —
                  
                  
                     del 1, oddelek B, točka:
                     
                                 —
                              
                              
                                 1.3.1.
                              
                           
               
      
         Dodatek 2
         
            
      
   
   
      PRILOGA II
      DEL A
      
         Razveljavljena direktiva z njeno spremembo
      
      (iz člena 5)
      
                  Direktiva Sveta 93/31/EGS
               
               
                  (UL L 188, 29.7.1993, str. 19)
               
            
                  Direktiva Komisije 2000/72/ES
               
               
                  (UL L 300, 29.11.2000, str. 18)
               
            DEL B
      
         Roki za prenos v nacionalno pravo in začetek uporabe
      
      (iz člena 5)
      
                  Direktiva
               
               
                  Roki za prenos
               
               
                  Datum začetka uporabe
               
            
                  93/31/EGS
               
               
                  14. december 1994
               
               
                  14. junij 1995 (1)
                  
               
            
                  2000/72/ES
               
               
                  31. december 2001
               
               
                  1. januar 2002 (2)
                  
               
            
         (1)  V skladu s tretjim pododstavkom člena 4(1) Direktive 93/31/EGS:
      
         „Države članice po datumu, navedenem v prvem pododstavku, ne smejo iz razlogov, ki se nanašajo na stojala, prepovedati začetka uporabe vozil, skladnih s to direktivo.“
      
      Navedeni datum je 14. december 1994; glej prvi pododstavek člena 4(1) Direktive 93/31/EGS.
      
         (2)  V skladu s členom 2 Direktive 2000/72/ES:
      
         „1.   Po 1. januarju 2002 države članice ne smejo zaradi razlogov v zvezi s stojali:
         
                     —
                  
                  
                     zavrniti podelitve ES-homologacije za tip dvokolesnega motornega vozila ali
                  
               
                     —
                  
                  
                     prepovedati registracije, prodaje ali začetka uporabe dvokolesnih motornih vozil,
                  
               če stojala teh vozil ustrezajo zahtevam Direktive 93/31/EGS, kakor je bila spremenjena s to direktivo.
         2.   Po 1. juliju 2002 morajo države članice zavrniti podelitev ES-homologacije za vsak nov tip dvokolesnega motornega vozila zaradi razlogov v zvezi s stojali, če niso izpolnjene zahteve Direktive 93/31/EGS, kakor je bila spremenjena s to direktivo.“
      
   
   
      PRILOGA III
      
         KORELACIJSKA TABELA
      
      
                  Direktiva 93/31/EGS
               
               
                  Direktiva 2000/72/ES
               
               
                  Ta direktiva
               
            
                  Členi 1, 2 in 3
               
               
                   
               
               
                  Členi 1, 2 in 3
               
            
                  Člen 4(1)
               
               
                   
               
               
                  —
               
            
                   
               
               
                  Člen 2(1)
               
               
                  Člen 4(1)
               
            
                   
               
               
                  Člen 2(2)
               
               
                  Člen 4(2)
               
            
                  Člen 4(2)
               
               
                   
               
               
                  Člen 4(3)
               
            
                  —
               
               
                   
               
               
                  Člen 5
               
            
                  —
               
               
                   
               
               
                  Člen 6
               
            
                  Člen 5
               
               
                   
               
               
                  Člen 7
               
            
                  Priloga
               
               
                   
               
               
                  Priloga I
               
            
                  Dodatek 1
               
               
                   
               
               
                  Dodatek 1
               
            
                  Dodatek 2
               
               
                   
               
               
                  Dodatek 2
               
            
                  —
               
               
                   
               
               
                  Priloga II
               
            
                  —
               
               
                   
               
               
                  Priloga III